paragraph_text: Igra staklenim biserima (njem. Das Glasperlenspiel) je roman njemačkog pisca Hermanna Hessea objavljen 1943. Radnja romana se odigrava u budućnosti, u izmišljenoj državi Kastaliji gdje intelektualna elita upravlja školama i sveučilištima, u samostanskom stilu i duhu. Igra staklenim biserima se smatra Hesseovim magnumom opusom i vjerojatno je ovaj roman bio najzaslužniji što je Hesse dobio Nobelovu nagradu 1946. godine.